روسیه جمهوررئیسی ولادیمیر پوتین, بیر نیچه کون آلدین روسیه نینگ عسکر لری نی سوریه دن چیقره دیگن لیگی نی بیلدیردی. سوریه ده وظیفه لری نی موفقیتلی بیر شکلده اجرا قیلگن لیک لری نی بیلدیرگن پوتین, اوشبو اولکه ده گی عسکر لری نینگ بویوک بیر قسمی نی چیکه دیگن لیک لری نی معلوم قیلدی. بیراق, روسیه نینگ سوریه ده گی هوائی و دینگیز کوچلری اوز فعالیت لری نی دوام ایتتیره دی.
پوتین, روسیه نینگ سوریه ده گی فعالیت لری دایره سیده بیرینچی هدفلری نی قول گه کریتگن لیگی نی بیلدیردی. روسیه حاضرگی کونده دیپلماسی گه اهمیت بیریلیشی کیره ک ایکن لیگی نی معلوم قیلماقده. خوب, نیمه اوچون روسیه آلتی آی آلدین بونده ی بیر سیاست گه ایگه ایمس ایدی؟
روسیه نینگ, سوریه ده میلادی ۲۰۱۵ نچی ییلی سپتامبر آییدن بیری آلیب باریتگن عملیاتلری نتیجه سیده, بشار الاسد رژیمی قیته باشدن اوزی نی تیکلب آلیش امکانیتی گه ایگه بولیب قالدی. روسیه نینگ هوائی هجوملری نتیجه سیده سوریه ده مخالفلر بشار الاسد گه قرشی اوروشیش کوچی و بیر بیر لری بیلن همکارلیک ایتیش امکانیتی نی بویوک مقیاسده قولدن بیریب قویدی. شونده ی قیلیب اوشبو امکانیت دن فایده له نیب سوریه رژیمی مخالف لرنینگ قولیده گی قریب ۴۰۰ منطقه نی قیتریب آلدی. کریملین گه کوره, اوتگن ییل نینگ اورته سیده قریب مغلوبیت گه اوچره ب قالگن بشار الاسد رژیمی, حاضرگی کونده مخالفلر گه قرشی غلبه قازانگن وضعیتده. حتی حلب ولایتی بوتونلی رژیم نینگ کنترولی گه اوتیش باسقیچی گه کیلیب قالدی. شونده ی قیلیب مخالف لر بیلن سالشتیریلگنده بشار الاسد رژیمی کوچلری موفق دیک کورینماقده.
روسیه نینگ, سوریه گه مداخله قیلیشی آرتیدن اوشبو جغرافیه ده بیر جنجال بر پا قیلیش گه طرفدار ایمسلیگی معلوم ایدی. روسیه سوریه ده اوزاق مدت لیک بیر اوروش گه اشتراک ایتیش گه طرفدار ایمس ایدی البته که. شونده ی قیلیب روسیه سوریه ده ینگی بیر افغانستان وضعیتی نی تجربه قیلیش گه طرفدار ایمس ایدی. باشقه بیر تاماندن ایسه روسیه نینگ اقتصادی وضعیتی گه قره گنده, روسیه نینگ فقط گینه ۲۰۱۶ نچی ییلی نینگ سونگگی گه قدر بشار الاسد رژیمی نی فعال بیر شکلده حمایه لیدیگن لیگی معلوم ایدی. روسیه, سوریه گه قیلگن اوشبو مداخله سی بیلن بشار الاسد رژیمی نی باتیب کیتیشدن نجات بیردی. شونده ی قیلیب سوریه نینگ مذاکره لر دایره سیده کوچی آرتیب کیتگن بولدی.
عینی دمده روسیه, سوریه ده ایلغار تکنالوژی گه ایگه سلاح لرینی تجربه قیلدی. روسیه نینگ سوریه گه مداخله سی نینگ ایلک کونلریده خزر دینگیزدن بیرینچی مراتبه قریب بیر مینگ ۵ یوز کیلومترلیک راکت لر بیلن سوریه ده گی هدف لر اوریلدی. بوندن تشقری روسیه قطر و شرقی مدیترانه طبعی گازی نینگ اوروپا گه انتقال ایتتیریلیشی بوییچه اوز موجودیتی و کوچی نی آرتیریب یوباریب ستراتیژیک بیر امکانیت قول گه کریتدی. باشقه بیر تاماندن ایسه, روسیه قیته باشدن شرقی مدیترانه و اورته شرقده اوز موجودیتی نی کورسه تیب بیرگن بولدی. اوکرائین معما سی سببلی غرب تامانیدن چیتلنگن روسیه, سوریه مسئله سی سببلی قیته باشدن غرب نینگ مخاطبی گه ایله نیش گه موفق بولدی.
پوتین نینگ بیاناتی, وقتی جهتیدن هم اوزی گه خاص بیر اهمیت گه ایگه. ایریم پیتلرده اخلال ایتیلیتگن لیگی گه قره مسدن, سوریه ده ایککی هفته دن بیری بیر آتش بس دوام ایتماقده. پوتین نینگ اوشبو سوز لری نینگ ژنیو ده بیرلشگن ملت لر تشکیلاتی سوریه بوییچه خاص نماینده سی ستیفن دی میستورا واسطه چیلیگیده سوریه رژیمی و مخالفلر آره سیده مذاکره لر نینگ باشلب کیتگن بیر دور ده مطرح بولگن لیگی کورینماقده. پوتین نینگ اوز حربی لری نی سوریه دن چیقریش گه قرار بیرگن لیگی, سوریه رژیمی نینگ دیپلماتیک ییچیم یولی گه سبب سیز بیر شکلده مخالفت ایتیش لری نینگ اویغون بولمیدیگن لیگی گه تیگیشلی بیر پیام خصوصیتی گه ایگه. باشقه چه قیلیب ایتگنده, روسیه, سوریه رژیمی گه حمایه سی نینگ چیک سیز ایمسلیگی نی کورسه تیب بیرگن وضعیتده. روسیه تامانیدن بیریلگن رسمی بیاناتلر, پوتین نینگ بشار الاسد بیلن مصلحت قیلمسدن اوشبو خصوصده بیر تامانلمه اوله راق قرار بیرگن لیگی نی کورستماقده.
ادعا لرنینگ عکسی گه, پوتین نینگ اوشبو قراری دن امریکا قوشمه ایالتلری نینگ خبری نینگ بولمه گن لیگی نی قبول ایتیشی میز ممکن ایمس. امریکا رهبریتی, ایریم پیتلرده روسیه نینگ سوریه ده گی عملیات لری نی تنقید قیلیب کیلگن ایدی. بیراق, عموماً آلیب قره گنده روسیه نینگ بشار الاسد نی حمایه له گن لیگی واشنگتن رهبریتی نینگ تینچی نی بوزیب قویمه دی. حتی امریکا, داعش گه قرشی بشار الاسد نینگ کوچی نینگ آرتیریلیشی نی آرزو ایترایکن, اوشبو ایش نی اوزی نینگ قیلیشی ممکن ایمس ایدی. اصلی گه قره گنده روسیه نینگ منطقه ده اوز کوچی نی آرتیریشی اوزاق مدت لیک اوله راق اویلنگنده امریکا نینگ تینچی نی بوزماقده ایدی. بیراق, قیسقه مدت لیک اوله راق آرزو ایتیلمه گن مخالف عنصر لرنینگ کوچی نی کمیتیریب قویگن لیگی اوچون فایده لی بولدی.
امریکا مقاملری, روسیه نینگ دیپلماتیک ییچیم یولی اوچون بشار الاسد رژیمی گه ییترلیک مقیاسده باسیم قیلمه گن لیگی نی اویله ماقده ایدی. شونده ی قیلیب اوشبو موضوعنی بیر نیچه مراتبه مطرح ایتدیلر. پوتین نینگ حربی لری نینگ معلوم بیر قسمی نی سوریه دن چیقریش گه قرار بیرگن لیگی, امریکا قوشمه ایالتلری جهتیدن, سوریه رژیمی گه قرشی باسیم نینگ آرتیریله دیگن لیگی اوله راق بهالنتریلماقده.
نتیجه ده, روسیه نینگ اوز حربی لری نی سوریه دن چیقریش گه قرار بیرگن لیگی نینگ وقتی دن آلدین آلینگن تصمیم اوله راق بهالنتریلیشی ممکن. شونده ی قیلیب آلیب قره گنده روسیه نینگ باشلنغیچده مطرح ایتگن هدف لری نینگ همه سی نی قول گه کریتمه گن لیگی کورینماقده. بیراق, روسیه منطقه ده گی اوز کوچی نی آرتیررایکن, باشقه بیر تاماندن ایسه بشار الاسد رژیمینی سقوط دن نجات بیردی. باشقه بیر تاماندن ایسه, روسیه هر دایم بیر گرداب نینگ ایچی گه کیریب قالیشدن قورقرایکن, مذاکره لر اوچون امریکالیک لر بیلن مشترک بیر یول نی تاپیش گه حرکت ایتیب کیلدی. امریکا لیک لر نینگ روسیه بیلن سوریه خصوصیده همکارلیک گه تمایل کورسه تیتگن لیگی روس حربی لری نینگ وقتی دن آلدین چیکیلیشی گه سبب بولدی. روسیه نینگ اوشبو قسمی چیکیلیش قراری نینگ دایمی بولیب بولمیدیگن لیگی ژنیو ییغیلیشی آرتیدن معلوم بوله دی. اوشبو مذاکره لر دایره سیده مخالفلر بیلن بشار الاسد رژیمی نینگ اوز ارا کیلیشیب آلیش لری نینگ اونچه لیک ممکن ایمسلیگی کورینماقده. اوشبو مذاکره لر آرتیدن ققشتگیچ اوروش لرنینگ قیته باشدن باشلب کیتیشی احتمالی موجود. حزب الله تامانیدن حمایه له نیتگن رژیم کوچلری آتش بس گه قره مسدن اوز عملیاتلری نی دوام ایتتیرماقده. اوروشلرنینگ دوام ایتیشی تقدیرده, روسیه نینگ تشلب کیتگن هوائی کوچلری, سوریه رژیمی نی حمایه ایتیش گه دوام ایته دی. بیراق, اوروش لر آرتیدن موازنه لرنینگ قیته باشدن بشار الاسد نینگ ضدی گه بولیشی تقدیرده, روسیه نینگ قسمی چیکیلیشی نینگ اوتکینچی بیر چیکیلیش گه ایله نیب قالیشی ممکن.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
